**ATRIBUȚII FUNCȚIE PUBLICĂ VACANTĂ**

**Șef serviciu – Serviciul Public Poliția Locală – 1 post**

**Atribuţiile funcției**:

1. organizează, planifică şi conduce întreaga activitate a poliției locale;
2. întreprinde măsurile necesare pentru încadrarea cu personal corespunzător;
3. asigură cunoaşterea şi aplicarea întocmai de către întregul personal a prevederilor legale;
4. răspunde de pregătirea profesională continuă a personalului din subordine;
5. aprobă planurile de pază întocmite pentru obiectivele din competenţă;
6. studiază şi propune unităţilor beneficiare de pază introducerea amenajărilor tehnice şi a sistemelor de alarmare împotriva efracţiei;
7. analizează trimestrial activitatea poliției locale şi indicatorii de performanţă stabiliţi de comisia locală de ordine publică;
8. asigură informarea operativă a consiliului local, a structurii teritoriale corespunzătoare a Poliţiei Române, precum şi a Jandarmeriei Române despre evenimentele deosebite ce au avut loc în cadrul activităţii poliţiei locale;
9. reprezintă poliția locală în relaţiile cu alte instituţii ale statului, cu celelalte autorităţi ale administraţiei publice centrale şi locale şi colaborează cu organizaţii neguvernamentale, precum şi cu persoane fizice şi juridice pentru îndeplinirea atribuţiilor stabilite de lege;
10. asigură ordinea interioară şi disciplina în rândul personalului din subordine, având dreptul să propună acordarea de recompense şi aplicarea de sancţiuni în condiţiile legii;
11. propune primarului adoptarea de măsuri pentru eficientizarea activităţii;
12. asigură măsurile pentru rezolvarea operativă a cererilor, a sesizărilor şi a reclamaţiilor cetăţenilor, în conformitate cu prevederile legale;
13. organizează şi participă la audienţele cu cetăţenii;
14. întocmeşte sau aprobă aprecierile de serviciu ale personalului, potrivit competenţei;
15. coordonează activitatea de evidenţă, aprovizionare, de repartizare, de întreţinere şi de păstrare, în condiţii de siguranţă, a armamentului şi a muniţiei din dotare;
16. urmăreşte modul de echipare a personalului cu uniforme şi însemnele distinctive de ierarhizare, repartizarea şi utilizarea corespunzătoare a acestora;
17. întreprinde măsuri de aprovizionare şi menţinere în stare de funcţionare a aparaturii de pază şi alarmare, radiocomunicaţii şi a celorlalte amenajări destinate serviciului de pază şi ordine;
18. menţine legătura permanentă cu beneficiarii privind modul în care se desfăşoară activitatea de pază, semnalează neregulile referitoare la îndeplinirea obligaţiilor contractuale şi propune măsurile necesare pentru creşterea eficienţei pazei;
19. analizează contribuţia funcţionarilor publici din poliţia locală la menţinerea ordinii şi liniştii publice, la constatarea contravenţiilor în domeniile prevăzute de lege şi ia măsuri de organizare şi îmbunătăţire a acesteia;
20. organizează şi execută controale tematice şi inopinate asupra modului în care sunt îndeplinite atribuţiile de serviciu de către funcţionarii publici din poliţia locală;
21. organizează sistemul de alarmare a personalului în cazuri deosebite;
22. organizează activităţile de protecţie a muncii, de prevenire şi stingere a incendiilor;
23. îndeplineşte orice alte atribuţii stabilite prin lege;

În exercitarea atribuţiilor ce îi revin, şeful poliţiei locale dă dispoziţii cu caracter obligatoriu pentru întregul personal din subordine.

 **Pe linie de securitate şi sănătate în muncă şi PSI:**

1. participă la controlul medical periodic şi/sau de specialitate;
2. participă la instruirea privind securitatea şi sănătatea în muncă, prevenirea şi stingerea incendiilor;
3. îşi însuşeşte corect legislaţia de securitate în muncă în vigoare şi a instrucţiunilor proprii de securitatea muncii specifice locului de muncă;
4. desfăşoară activităţi la locul de muncă, respectă legislaţia, instrucţiunile de securitate în muncă, normele PSI, regulile de sănătate şi igienă individuală;
5. nu procedează la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii, în special ale maşinilor, aparaturii, uneltelor, instalaţiilor tehnice şi clădirilor, şi să utilizeze corect aceste dispozitive;
6. utilizează echipamentele tehnice cu respectarea instrucţiunilor de lucru şi de securitatea muncii;
7. identifică pericole care apar la locul de muncă şi anunţă persoanele competente să ia măsuri corespunzătoare conform procedurilor specifice la locul de muncă;
8. acordă primul ajutor în caz de nevoie funcţie de felul accidentului (se intervine doar atunci când se cunosc instrucţiunile de acordare a primului ajutor pentru nu a agrava situaţia);
9. respectă procedurile de intervenţie şi evacuare în caz de pericol, semnalează eventualele accidente prin contactarea cu promptitudine a persoanelor din serviciile abilitate, conform procedurilor specifice; contactează serviciile de urgenţă corespunzătoare în cazul unui accident semnalat;
10. comunică imediat angajatorului şi/sau lucrătorilor desemnaţi orice situaţie de muncă despre care are motive întemeiate să o considere un pericol pentru securitatea şi sănătatea lucrătorilor, precum şi orice deficienţă a sistemelor de protecţie;
11. aduce la cunoştinţă conducătorului locului de muncă şi/sau angajatorului accidentele suferite de propria persoană;
12. cooperează cu angajatorul şi/sau cu lucrătorii desemnaţi, pentru a face posibilă realizarea oricăror măsuri sau cerinţe dispuse de către inspectorii de muncă şi inspectorii sanitari, pentru protecţia sănătăţii şi securităţii lucrătorilor;
13. cunoaşte şi aplică în caz de necesitate procedurile de intervenţie şi de evacuare.